open-index/open-wikipedia-markdown huggingface dataset:
Theodor Svedberg

**Theodor (The) Svedberg**, nado o 30 de agosto de 1884 en Valbo (Suecia) e finado o 25 de febreiro de 1971 en Kopparberg, situada no condado de Örebro, (Suecia), foi un químico e profesor universitario sueco, gañador do Premio Nobel de Química en 1926.

## Traxectoria 
Estudou química na Universidade de Uppsala, onde en 1912 foi nomeado profesor titular de Química física.

### Investigacións científicas 
O seu traballo con coloides probou as teorías sobre o movemento browniano enunciadas por Einstein e a geofísica polaca Marian Smoluchowski. Durante a súa investigación, desenvolveu a técnica de ultracentrifugación analítica e demostrou a súa utilidade na distinción de proteínas puras.

Así mesmo foi un dos primeiros en estudar a síntese do caucho e realizou traballos sobre unha vacina contra a Poliomielite.

En 1926 foi galardoado co Premio Nobel de Química *polos seus traballos sobre a fisicoquímica dos sistemas dispersos*.

Denomínase svedberg na súa honra a unidade do coeficiente de sedimentación.

## Véxase tamén 
### Outros artigos 
* Premio Nobel de Química

### Ligazóns externas 
* Páxina web do Instituto Nobel, Premio Nobel de Química 1926 
* Biografía na páxina do Instituto Nobel
* Perfil de Theodor Svedberg NNDB
Hélder Cristóvão

**Hélder Marino Rodrigues Cristóvão**, nado en Luanda o 21 de marzo de 1971, é un exfutbolista e actual adestrador de fútbol angolano-portugués. Xogaba de defensa e foi internacional coa selección portuguesa. Actualmente adestra o Benfica B.

## Traxectoria 
Empezou a destacar mentres xogaba no GD Estoril Praia, pasando logo ao SL Benfica na tempada 1992–93, onde estivo até a 1996–97. En xaneiro de 1997 pasou ao Deportivo da Coruña. Na tempada 1999–00, campaña na que gañou a Liga o equipo galego, marchou cedido ao Newcastle United FC, facendo 12 aparicións e marcando un gol vez antes de regresar ao Deportivo, onde permaneceu até a campaña 2001–02.

Na tempada 2002–03, Hélder volveu ao Benfica, ao final da súa carreira, con 31 anos, xogando durante dous anos e uníndose logo ao Paris Saint-Germain FC na tempada seguinte. Pasou a súa última tempada no Larissa FC grego, a 2005–06, xogando 9 veces e retirándose ao final desta.

### Selección nacional 
Hélder xogou 35 veces para a Selección de fútbol de Portugal, marcando tres goles.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en zerzerofootball.com
Pallacanestro Cantù

O **Pallacanestro Cantà**, tamén coñecido por motivos de patrocinio como **Acqua S. Bernardo Cantù**, é un club profesional de baloncesto italiano con sede na cidade de Cantù (Lombardía). O Cantù é o segundo equipo, detrás do Real Madrid (contra os que teñen un balance de 8−2), con maior número de títulos europeos gañados, con doce: dúas Euroliga, catro Copas Saporta e catro Copas Korać, alén dunha Copa Intercontinental da FIBA. A nivel doméstico posúen nas súas vitrinas tres Ligas e catro Copas de Italia. Actualmente compite na Lega Basket Serie A, a máxima categoría do baloncesto italiano. O Cantù xoga os seus partidos como local no Palasport Pianella, con capacidade para 3.910 espectadores, e ocasionalmente no PalaDesio, recinto con capacidade de até 8.000 espectadores na localidade veciña de Desio.

## Historia
Fundado en 1936 por Mario Broggi e Angiolino Polli, o Pallacanestro Cantú chegou a converterse nun dos mellores clubs de baloncesto de Italia e un dos máis prestixiosos de Europa pese a estar situado nunha cidade de aproximadamente 35000 habitantes. No seu palmarés destacan dous títulos da Euroliga, catro Recopas de Europa, e catro Copas Korać. Actualmente milita na Serie A (máxima categoría) da Liga Italiana de Baloncesto, que gañou en tres ocasións.

A pesar de que o nome oficial do club é "Pallacanestro Cantú", xeralmente foi coñecido polo nome comercial que recibiu dos diferentes patrocinadores cos que contou ao longo da súa historia: Forst, Clear, Squibb e Ford son algúns dos máis coñecidos.

### Patrocinadores 
Ao longo da hisoria, por mor de razóns de patrocinio, o Pallacanestro Cantù recibiu os seguintes nomes:

## Palmarés
### Títulos internacionais
* **Euroliga**
** **Campións (2):** 1982, 1983
** *Subcampións (1):* 1976
* **Copa Saporta**
** **Campións (4):** 1977, 1978, 1979, 1981
** *Subcampións (1):* 1980
* **Copa Korać**
** **Campións (4):** 1973, 1974, 1975, 1991
** *Subcampións (1):* 1989
* **Copa Intercontinental da FIBA**
** **Campións (2):** 1975, 1982
** *Subcampións (1):* 1983

### Títulos nacionais
* **Liga de Italia**
** **Campións (3):** 1968, 1975, 1981
** *Subcampións (2):* 1980, 2011
* **Copa de Italia**
** *Subcampións (4):* 1997, 2003, 2011, 2012
* **Supercopa de Italia**
** **Campións (2):** 2003, 2012
** *Subcampións (1):* 2011

## Véxase tamén 
### Ligazóns externas 
*Site oficial do club
Uppland

**Uppland** é unha provincia histórica sueca (landskap) no leste da rexión de Svealand. Limita co mar de Åland ao norte e ao leste, coa provincia de Gästrikland ao noroeste, coa de Västmanland ao oeste, e co lago Mälaren e o landskap de Södermanland ao sur. O landskap ten unha área de 12 676 km² e unha poboación de algo máis de 1,7 millóns de persoas en 2021.

## Notas
Vetulícolas

Os **Vetulicólas** (**Vetulicolia**) (do plural do latín científico do xénero *Vetulicola*, e este dos elementos *vetuli-*, do adxectivo *vetulus, -a, -um* "vello", e *´-cola*, do verbo *colĕre*, "habitar", é dicir, "os vellos (ou antigos) habitantes".) son un filo de animais fósiles orixinarios do Cambriano. Este filo Vetulicolia foi proposto por Shu, *et al*. Os fósiles suxiren que eses animais eran deuteróstomos primitivos xa que nas proximidades da boca aparecen un conxunto de estruturas ovais que se poden interpretar como branquias.

## Clasificación 
* **Filo Vetulicolia**
** **Clase Vetulicolida**
*** **Orde Vetulicolata**
**** Familia **Vetulicolidae**
***** Xénero *Vetulicola
****** *Vetulicola rectangulata*
****** *Vetulicola cuneata*
****** *Vetulicola gangtoucunensis*
****** *Vetulicola monile*
**** Familia **Beidazooidae**
***** Xénero *Beidazoon*
****** *Beidazoon venustum* (synonym = *Bullivetula variola*)
**** Familia **Didazoonidae**
***** Xénero *Didazoon*
****** *Didazoon haoae*
***** Xénero *Xidazoon*
****** *Xidazoon stephanus*
***** Xénero *Pomatrum*
****** *Pomatrum ventralis*
*** **Orde? Yunnanozoa**
**** Familia **Yunnanozoonidae**
***** Xénero *Yunnanozoon*
****** *Yunnanozoon lividum*
***** Xénero *Haikouella*
****** *Haikouella lanceolata*
** **Clase Banffozoa**
****** *Skeemella clavula*
**** Familia **Banffiidae**
***** Xénero *Banffia*
****** *Banffia constricta*
** **Clase Heteromorphida**
**** Familia **Heteromorphidae**
***** Xénero *Heteromorphus*
****** *Heteromorphus longicaudatus* (sinónimo=*Banffia confusa*)
****** "Forma A" (especie aínda sen nome)
* *incertae sedis Yuyuanozoon magnificissimi'' 

## Notas 
## Véxase tamén 
### Ligazóns externas 
* New phylum on the block 
* Once We Were Worms 
* Photos and drawings of fossils of various Vetulicolians
Juvecaserta Basket

O **Juvecaserta Basket** é un club de baloncesto italiano da cidade de Caserta, Campania. Fundado no ano 1951, os seus maiores éxitos foron o título de Liga en 1991 e de Copa en 1998. Tras competir desde a temporada 2010−11 na máxima categoría do baloncesto italiano, en 2017 debido a problemas financeiros perden a categoría. Desde a temporada 2020−21 o equipo non está inscrito en ningunha competición. O Juvecaserta xoga os seus partidos como local no PalaMaggiò, pavillón con capacidade para 6&nbsp;387 espectadores.

## Historia 
O club foi fundado en 1951 por un grupo de seguidores locais do baloncesto co nome de Sporting Club Juventus. O nome do equipo foi escollido por Santino Piccolo, fan do equipo de fútbol homólogo de Turín. O equipo botou a andar nas pistas de arxila do Liceo Classico Pietro Giannone. Os maiores éxitos do club chegan a partir da segunda metade da década de 1980. O primeiro éxito foi a participación na final de Liga da temporada 1985–86, onde perden por 2 partidos a 1 contra o Simac Milano. Volverían repetir final na temporada seguinte, volvendo perder de novo ante os de Milán. Porén, finalmente conseguirían alzarse co campionato na temporada 1990–91, tamén ante os Milano, sendo o primeiro equipo do sur de Italia en conseguir facerse co título. Antes, en 1988, xa conseguiran o seu primeiro título o gañar a Copa ante o Divarese Varese (113-100). A nivel europeo conseguen chegar eses anos á final da Copa Korać en 1986, onde perden ante o Banco di Roma Virtus (72-73), e á final da Copa Saporta de 1989, onde perden ante o Real Madrid (117-113). Na tempada 1997−98, o club declárase en bancarrota. En 2004, dous equipos da cidade de categorías inferiores uníronse baixo o nome Juvecaserta. Na temporada 2009−10 regresan á Serie A, onde permanecen até 2017, cando son descendidos á Serie D debido a problemas financeiros.

### Patrocinadores 
* **Juventus Caserta** (1975–76, 1978–79)
***Il Diario Caserta** (1979–80)
***Latte Matese Caserta** (1980–82)
***Indesit Caserta** (1982–85)
***Mobilgirgi Caserta** (1985–87)
***Snaidero Caserta** (1987–89)
***Phonola Caserta** (1989–93)
***Onyx Caserta** (1993–94)
***Pepsi Caserta** (2000–01)
***Centro Energia Caserta** (2001)
***Ellebielle Caserta** (2001–02)
***Centro Energia Caserta** (2002–03)
***Pepsi Caserta** (2003–08)
***Eldo Caserta** (2008–09)
***Pepsi Caserta** (2009–11)
***Otto Caserta** (2012)
***Juve Caserta** (2013)
***Pasta Reggia Caserta** (2013−2017)
***Decò Caserta** (2018−2021)

## Palmarés 
### Competicións domésticas 
* **Liga de Italia**
** **Campións (1):** 1991
** *Subcampións (2):* 1986, 1987
* **Copa de Italia**
** **Campións (1):** 1988
** *Subcampións (2):* 1984, 1989

### Competicións europeas 
* **Copa Saporta**
** *Subcampións (1):* 1989
* **Copa Korać**
** *Subcampións (1):* 1986

## Véxase tamén 
### Ligazóns externas 
* Sitio web oficial
Carlos Álvarez Botana

**Carlos Álvarz Botana**, nado na Coruña o 17 de decembro de 1936 e finado na mesma cidade o 20 de xaneiro de 2007, foi un futbolista galego. Xogaba alternativamente de defensa ou centrocampista.

## Traxectoria 
Curmán de tamén deportivista Waldo Botana, Carlos formouse nas categorías inferiores do Deportivo da Coruña, e en 1954 foi ascendido ao primeiro equipo e cedido ao Deportivo Xuvenil. Ese mesmo ano proclamouse campión, xunto cos seus compañeiros da selección española, do Campionato Mundial Xuvenil que se celebraba en Alemaña.

Na tempada 1954–55 debutou co Deportivo Xuvenil en Segunda División, participando en 20 partidos e anotando un gol. Esa foi a única campaña do Xuvenil en Segunda División, descendendo a Terceira ao remate da mesma.

Na tempada 1955–56 volveu ao Deportivo da Coruña, co que debutou en Primeira División, participando en 17 partidos e anotando un gol. Ese ano o club branquiazul contou con tres adestradores, Vizoso, Pahiño e Ángel Zubieta. O seu primeiro (e único) gol en Primeira División produciuse na xornada 7, nunha vitoria en Riazor fronte o Sevilla FC (3–2), marcando Botana o primeiro tanto.

Na tempada 1956–57 fichou polo CD Castellón, de Segunda División, onde participaría en 35 partidos e anotaría 5 goles, pero sen lograr a permanencia na categoría.

Na tempada 1957–58 firmou co Real Murcia, de Segunda División, participando en 18 partidos e sen lograr ningún gol.

Na tempada 1958–59 fichou polo Cádiz CF, de Segunda División, onde permaneceu dúas campañas. No club andaluz participou en 21 partidos e logrou 5 goles.

Na tempada 1960–61 volveu ao Deportivo da Coruña, en Segunda División. No equipo coruñés participou en 3 encontros de cara ao final da campaña, sendo un dos defensas menos habituais, xunto con Juan Luis Igartua, do cadro adestrado por Juan Otxoantezana. Ese ano lograría o ascenso a Primeira División.

Na tempada 1962-63 fichou polo Racing Club de Ferrol, que estaba na Terceira División (a onde descendera dous anos antes), e no cadro verde participou só en 5 partidos.

## Notas 
## Véxase tamén 
### Ligazóns externas 
* Datos do xogador en cadistas1910
S.S. Felice Scandone

A **Società Sportiva Felice Scandone Basket Avellino** foi un club profesional de baloncesto italiano da cidade de Avellino, na rexión da Campania. En 2019 o equipo renunciou á súa praza na Lega Basket Serie A, a máxima competición do baloncesto italiano, por motivos económicos. Despois de competir na temporada 2020−21 da Serie B, terceira categoría do país, o equipo descende de categoría, decidindo non se inscribirse en ningunha competición para a seguinte temporada. Fundado en 1948, obtiveron o seu primeiro título no ano 2008, cando gañaron a Coppa Italia tras vencer na final á Virtus Bologna por 73 a 67. Xogaba os seus encontros como local no Palasport Giacomo Del Mauro, un pavillón remodelado en 2008 con capacidade para 5&nbsp;100 espectadores.

## Historia 
O mellor resultado na historia do club é a terceira praza da Serie A italiana obtida na tempada 2007-08 e que lle permitiu participar na Euroliga na tempada 2008-09. O único título do club chegou no 2008, ao gañar a Copa de Italia. En 2019 debido a motivo económicos o Felice Scandone renuncia á súa praza na Serie A, sendo descendido en consecuencia á Serie B, terceira categoría italiana. Na temporada 2020−21, o equipo finaliza en 15º lugar, perdendo nas eliminatorias polo descenso a categoría. Após a finalización da temporada, o club decide non inscribirse en ningunha competición, facendo así oficial a desaparición da sociedade o 29 de xullo de 2021.
* Pasta Baronia Avellino (1996−1997)
* Cirio Avellino (1997−1998)
* Select Avellino (1998−1999)
* Nicoloro Avellino (1999)
* De Vizia Avellino (1999−2002)
* A.IR. Avellino (2003−2011)
* Sidigas Avellino (2011−2019)

## Palmarés 
### Títulos nacionais 
* **Copa de Italia** 
** **Campións (1):** 2008

## Notas 
## Véxase tamén 
### Ligazóns externas 
* Sitio web oficial
* Perfil na web da Lega
Panellinios B.C.

O **Panellinios Gymnastikos Syllogos** é un club polideportivo grego da cidade de Atenas. A súa sección de baloncesto xoga na terceira categoría do baloncesto grego.

## Historia 
Fundado a finis do século XIX, orixinariamente foi un club de ximnasia. Varios dos seus ximnastas participaran nos primeiros Xogos Olímpicos da era moderna en Atenas 1896 coma Sotirios Athanasopoulos, Nikolaos Andriakopoulos, Petros Persakis, Thomas Xenakis, entroutros. Posteriormente créase unha sección de baloncesto que destacou moito durante os primeiros anos do baloncesto grego, gañando seis campionatos de liga os anos 1929, 1939, 1940, 1953, 1955 e 1957.

### Últimos anos 
O club é propiedade do multimillonario empresario grego Minos Kyriakou, presidente do Comité Olímpico Grego, coñecido no seu país por ter varios problemas coa xustiza, e quen en 2010 decidiu levarse o equipo dende Atenas á localidade de Lamia, no centro do país, despois de 81 anos na capital grega (dende a súa fundación). Só un ano despois, ó remate da tempada 2010-11, o Comité de Deportes Profesionais grego retiroulle a licenza profesional ó club, feito que lle impide competir na A1 Ethniki, de xeito que o equipo foi degradado dende a máxima categoría do baloncesto grego a categorías de afeccionados.

## Palmarés 
* **6 Liga de baloncesto de Grecia**: 1929, 1939, 1940, 1953, 1955, 1957.

## Véxase tamén 
### Ligazóns externas 
* Sitio web oficial do club
* Perfil en Eurobasket.com
Kastós

**Kastós** (en grego, **Καστός**) é unha illa grega e unha comunidade das Illas Xónicas. Desde a reforma de 2011 dos gobernos locais forma parte do concello de Lefkada, do cal é unha unidade municipal. Forma parte da prefectura de Lefkada. Ata mediados da década de 1970, a illa foi administrada por Cefalonia na prefectura de Itaca. A illa máis próxima é Kálamos, cunha canle profunda entre elas, a parte continental está, aproximadamente, a 5&nbsp;km ao nordés da prefectura de Aitoloakarnania. Kastós ten unha escola, unha igrexa e unha praza (*plateia*), o liceo (escola media) e o ximnasio (escola secundaria) máis próximos atópanse na prefectura de Aitoloakarnania na Grecia continental, pero a maioría dos seus estudantes tamén asisten aos de Nydri (na illa de Lefkada).

## Xeografía 
A illa ten 7&nbsp;km de longo de norte a sur e 800 m de ancho. Cunha superficie de 5´901&nbsp;km², e o seu punto máis alto é de 142 m sobre o nivel do Mediterráneo.

A illa ten unha soa vila, a homónima Kastós, situado na costa leste. Ten unha poboación de ao redor de 120 habitantes, que se dedican principalmente á pesca e os servizos turísticos. Durante o verán a diáspora retorna a Kastioti para as vacacións e, xunto coa flutuación dos visitantes que chegan en barcos, forman o seu carácter estacional.

## Notas 
## Véxase tamén 
### Outros artigos 
* Outras illas gregas

### Ligazóns externas 
* Kastos información da illa
Mathraki

**Mathraki** (grego: Μαθράκι), é unha illa grega nas Illas Xónicas. Trátase dunha comunidade que inclúe tres illas próximas Diakopo, Diaplo e Tracheia, forma parte da Prefectura de Corfú. Mathraki está a 45 minutos en barco da costa de Corfú. Ten tres restaurantes que serven tamén como almacéns xerais, vilas e "habitacións en alugueiro".

Mathraki é unha illa tranquila que se arranxa para manterse afastada dos turistas, excepto para os excursionistas ocasionais da costa rochosa. Hoxe en día viven en Mathraki aproximadamente 297 habitantes, principalmente nas dúas pequenas aldeas *Ano Mathraki* (Mathrakide de Arriba) e *Kato Mathraki* (Mathraki de Abaixo). Viven da agricultura (principalmente de olivas) dun escaso turismo, e das remesas dos emigrantes.
 
Se o tempo o permíte, hai un servizo regular de transbordador á capital de Corfú Kerkyra e nos meses de verán cos complexos turísticos na costa noroeste da illa de Corfú. Hai unha fermosa praia cerca do peirao e a maioría dos visitantes permanecen só unhas horas na illa.

## Véxase tamén
### Outros artigos
*Outras illas gregas
### Ligazóns externas
* Páxina oficial de autoridade local 
* Páxina oficial da Prefectura de Corfú
Meganisi

**Meganisi** ou **Meganissi** (grego: Μεγανήσι, literalmente *illa grande*), é unha illa grega e un municipio próximo a illa de Lefkada. O municipio inclúe as illas de Skorpios (poboación de 2 persoas) e Esparta. A súa poboación total era de 1.092 no censo de 2001.

A illa ten tres pobos: o pobo central de Katomeri (poboación 492) e os portos de Vathy (145) e Spartochori (tamén coñecido como Spiglia, 453 habitantes). Tamén hai un porto na Baía de Atheni utilizado principalmente polos barcos de pesca. Meganisi está conectado con Lefkada por un servizo de transbordador desde Vathy e Spartochori. Meganisi ten unha escola, un liceo (escola media), bancos, igrexas e algunhas prazas (*plateies *). A illa non ten escola secundaria, polo que os alumnos asisten á escola en Nydri, o Lefkada.

## Véxase tamén
### Outros artigos
*Outras illas gregas
### Ligazóns externas
*Official website  e 
*News from Meganisi 
*Ellomenos on GTP Travel Pages  e
Las consecuencias

***Las consecuencias*** é o sexto disco de estudio do músico Enrique Bunbury. O álbum publicouse o 16 de febreiro de 2010 en 3 formatos: LP, CD e edición dixital.

O primeiro sinxelo deste álbum, "Frente a frente", estreouse un mes antes da saída do disco, o 15 de xaneiro de 2010. Trátase dunha interpretación de Bunbury do tema clásico de Jeanette de 1981, acompañado de Miren Iza, cantante de Tulsa. Este primeiro single contará co seu respectivo videoclip, dirixido por Juan Antonio Bayona, e no que a mesma Jeanette quixo aparecer.

## Lista de cancións 
# "Las consecuencias" (5:37)
# "Ella me dijo que no" (4:18)
# "El boxeador" (5:49)
# "Frente a frente" (3:54)
# "21 de octubre" (4:43)
# "Lo que más te gustó de mí" (3:55)
# "Los habitantes" (5:45)
# "Es hora de hablar" (4:31)
# "De todo el mundo" (4:59)
# "Nunca se convence del todo a nadie de nada" (5:22)

## Ligazóns externas 
* Páxina oficial de Enrique Bunbury
Hal Holbrook

**Harold Holbrook**, nado en Cleveland (Ohio) o 17 de febreiro de 1925 e finado en Beverly Hills o 23 de xaneiro de 2021, foi un actor de cine, televisión e teatro estadounidense.

## Traxectoria 
Serviu no exército dos Estados Unidos na segunda guerra mundial. En 1984 casou en terceiras nupcias coa actriz de televisión Dixie Carter (*Desperate Housewives*) e o matrimonio durou ata a morte dela en 2010. Ós 82 anos foi o candidato a un premio mais vello na historia dos premios Oscar ata ese momento.

## Filmografía parcial 
## Premios e nomeamentos 
Entre outros:

## Notas 
## Véxase tamén
Tardígrados

Os **tardígrados** ou **tardígrada** (que significa *de paso lento*) constitúen un filo de invertebrados protóstomos segmentados microscópicos (de 0,1 a 1,2 mm) que viven en varios medios: uns poucos son mariños e viven entre as areas da zona litoral ou incluso en zonas abisais, outros viven en auga doce, máis a maioría son semiacuáticos e viven adheridos a brións, liques, ou hepáticas. A súa forma é repoluda, presentando 8 patas coas que se move con gran lentitude. O zoólogo alemá Goeze os chamou *Kleine Wasser-Bären* que en lingua alemá significa *osos de auga* debido a súa forma de moverse.

Coñecense case 1.000 especies de tardígrados.

## Características 
Presentan simetría bilateral. O corpo é moi pequeno, con catro segmentos que ten cada un un par de apéndices rematados nunhas unllas. Posúe máis de dúas capas de células, tecidos e órganos. A cavidade do corpo deriva do blastocele polo que é un pseudocele. Corpo monómero.

A maioría ten uns órganos chupadores cuns estiletes que perforan as células das que se alimentan. O alimento líquido entra na boca que se abre nunha curta cavidade bucal e que continúa cunha farinxe tubular chupadora que é o lugar onde se gardan os estiletes nunhas vaíñas. O alimento continúa polo esófago e chega ao estómago. Logo segue un curto intestino que abre ao exterior por un ano situado na rexión ventral.

Teñen 4 pares de patas rematadas en garras e unidas a 5 ou 6 pares de fibras musculares que permiten darlle un número limitado de movementos.

Presentan un número fixo de células o cal é unha característica que os achega aos pseudocelomados.

Carecen dun verdadeiro sistema circulatorio e respiratorio. En condicións de escaseza de osíxeno inchan resistindo neste estado varios días.

A excreción non é ben coñecida. Algúns parecen depositar os refugallos na cutícula e o animal os desprende cando fai a muda.

Ao ter unha cutícula externa ríxida, teñen que facer periodicamente unha muda para desprenderse dela e xerar outra nova, aumentando así o seu tamaño corporal. Adoitan mudar 5 ou 6 veces ao longo da súa vida.

A reprodución sexual é por sexos separados, pero en ocasións poden ser partenoxenéticos xa que ás veces os machos son moi escasos.

Pasan gran parte da súa vida deshidratados en criptobiose, pero en canto reciben auga inchan e vólvense activos.

A maioría son herbívoros, aliméntase de plantas pequenas, e en ocasións son carnívoros atacando animais de pequeno porte.

## Notas 
## Véxase tamén 
### Bibliografía 
* Meglitsch, P.A *Zoología de invertebrados*, 2ª edición. Ed.Pirámide, Madrid 1986 pp 478–481 ISBN 84-368-0316-7

### Ligazóns externas 
* Tardigrada Newsletter 
* Tardigrades - Pictures and Movies 
* Tardigrades  
* The incredible water bear! 
* Tardigrades in space 
* Tardigrade data and analysis  
* NASA's Tardigrade Research 
* A short film about tardigrade research from NPR's Science Friday
Diccionario gallego-castellano (1913)

miniatura|page=7|*Diccionario gallego-castellano*, 1913.
O ***Diccionario gallego-castellano*** é un dicionario bilingüe galego castelán de 12.463 voces coas definicións en castelán publicado pola Real Academia Galega en fascículos entre 1913 e 1928 sen se completar, chegando tan só ata a palabra cativo.

## Elaboración 
O dicionario elaborouno César Vaamonde Lores, cun criterio de autoridade, constituíndo o primeiro dicionario galego que se preocupou pola modernización da lingua e non só por recoller formas usadas. Publicáronse 26 fascículos de 16 páxinas cada un, interrompéndose no número 27 por falta de fondos e por disensións internas no seo da RAG, malia que houbo iniciativas para continualo e mesmo en 1956 chegou a se anunciar a publicación dun novo fascículo que nunca saíu do prelo. O dicionario tiña eivas notables, así case a totalidade das entradas e dos exemplos do galego antigo baséanse en edicións defectuosas e a súa estrutura proviña do *Diccionario de la Lengua Castellana* da Real Academia Española, aínda que se tivo en conta tamén o *Grande Diccionário Portuguéz* de Domingos Vieira.
## Notas
Paquita la del Barrio

**Francisca Viveros Barradas**, coñecida como **Paquita la del Barrio**, nada no estado de Veracruz o 2 de abril de 1947 e finada en Veracruz o 17 de febreiro de 2025, foi unha cantante mexicana de rancheras e outros estilos musicais populares mexicanos.

## Traxectoria
Iniciou a súa carreira na Cidade de México en 1970. Un dos seus meirandes éxitos é "Rata de dos patas".
Atlético Arteixo

dereita|miniatura|Atlético Arteixo 2023-24.

O **Atlético Club Arteixo** é un club de fútbol galego, da localidade de Arteixo, na provincia da Coruña. Fundado en 1949, actualmente xoga na Terceira División RFEF, no Grupo 1. O seu campo é o Ponte dos Brozos, con capacidade para 2.000 espectadores.

Na tempada 2004–05, o Atlético Arteixo xogou en Segunda División B. Ao final da tempada o equipo foi descendido dúas categorías, a Preferente Autonómica de Galicia, debido aos impagamentos.

## Historia 
A súa mellor posición foi na tempada 2004–05, onde xogou na Segunda División B, eliminando na fase de ascenso da liguiña a Segunda B ao Real Oviedo. Nesta tempada enfrontouse a históricos como a UD Las Palmas ou o Rayo Vallecano. Ao final da campaña o equipo foi descendido dúas categorías á Preferente Autonómica, debido aos non pagamentos.

## Datos do club 
* **Tempadas en 2ª**: 0 
* **Tempadas en 2ª RFEF**: 1
* **Tempadas en 3ª RFEF**: 7 (incluída a 2024/25)

### Historial na liga 
| valign="top" width="0%" |

| valign="top" width="0%" |

|}

## Véxase tamén 
### Ligazóns externas 
* Páxina oficial do club
Iraklis Thessaloniki B.C.

O **Iraklis Thessaloniki B.C.** (en grego: ΚΑΕ Ηρακλής), é un equipo de baloncesto grego da cidade de Tesalónica, que xoga na A2 Ethniki, a segunda categoría do baloncesto heleno. Disputa os seus partidos como local no *Ivanofio*, con capacidade para 2.500 espectadores.

## Historia 
Forma parte dun club polideportivo creado en 1908, o *Gymnastic Club Iraklis Thessaloniki*, ao que tamén pertence a sección de fútbol, o Iraklis FC, aínda que a sección de baloncesto non se fundou ata 1924. O nome do equipo provén do deus grego Hércules. Gañou o primeiro Campionato de Grecia, en 1928, repetindo título en 1935, nos que son os seus únicos títulos. Xa na era moderna, permaneceu na A1 Ethniki ata o 2006, acadando os seus mellores resultados en 1995 e 2004, quedando en terceira posición. Participou en 16 ocasións en competicións europeas, sendo as súas mellores clasificacións as semifinais acandadas na Copa Saporta en 1995 e 1997.

## Palmarés 
* **Liga de Grecia**
** **Campións (2)**: 1928, 1935
***Copa de Grecia**
** *Subcampión (3)*: 1981, 1994, 1996

## Véxase tamén 
### Ligazóns externas 
Sitio web oficial
Apollon Patras

O **KAE Apollon Patras** (en grego: Α.Σ. Απόλλων Πατρών), é un equipo grego de baloncesto da cidade de Patras, Grecia. O club foi fundado en 1926 (baloncesto 1947) e débelle o seu nome ao deus grego Apolo. O Apollon Patras BC é a sección de baloncesto do club polideportivo AS Apollon Patras. Actualmente, o Apollon Patras xoga A2 Ethniki, a segunda división do baloncesto grego trala A1 Ethniki.

## Historia 
O Apollon Patras BC competiu na máxima categoría do baloncesto grego, a A1 Ethniki un total de 28 tempadas, o que o converteu nun dos clásicos da categoría. A primeira vez que xogou na A1 Ethniki foi na tempada 1971-72, xogando por última vez na máxima categoría no ano 2007, no que descendeu. O Apollon o torneo local de Achaea en catro ocasións: 1956, 1958, 1971 e 1973.

En 1997, o Apollon BC xogou a final da Copa de baloncesto de Grecia, o que supuxo a súa mellor clasificación na competición e a súa única final, na que caeu fronte ao Olympiakos. Nesa tempada, o Olympiakos foi considerado un dos mellores equipos da historia do baloncesto europeo, gañando a Tripla Coroa en Baloncesto. En 1992 e 2003, o Apollon BC gañou a Segunda División grega, a A2 Ethniki.

## Palmarés 
* **Copa de Grecia**
** *Subcampión (1)*: 1997
* **Segunda División de Grecia**
** **Campións (2)**: 1992, 2003

## Véxase tamén 
### Ligazóns externas 
* Sitio web oficial
Castela a Nova

**Castela a Nova** era unha rexión histórica castelá, que comprendía aproximadamente as actuais provincias de Cidade Real, Cuenca, Guadalaxara, Madrid e Toledo. Estaba formada, basicamente, polas comarcas históricas de La Alcarria, La Sierra e A Mancha, e estaba delimitada por Castela a Vella polo norte, Aragón e Valencia ó leste, Murcia e Andalucía polo sur, e Estremadura polo oeste.

## Historia e características 
A súa orixe está no reino de Toledo, taifa conquistado en 1085 polo rei Afonso VI de Castela. Desde o século XVI comezou a coñecerse como Castela a Nova.

O 1785, despois do Ordenamento territorial de Floridablanca, Castela a Nova quedou dividida nas provincias de Cuenca, Guadalaxara, A Mancha, Madrid e Toledo, quedando fóra da rexión o centro e sur da actual provincia de Albacete, que quedou integrada dentro da provincia de Murcia.

Coa división provincial de 1833 de Francisco Javier de Burgos, a provincia da Mancha substituíuse pola de Cidade Real, aínda que parte do seu territorio tamén pasou ás provincias de Toledo, Cuenca e Albacete, provincia inexistente ata entón e que se creou con territorios das antigas provincias de Cuenca, A Mancha e Murcia, e quedou integrada administrativamente dentro da Rexión de Murcia, aínda que a maior parte da provincia formaba parte da Mancha.

Hoxe en día Castela a Nova non ten entidade política e o seu antigo territorio corresponde aproximadamente ás comunidades de Madrid e Castela-A Mancha.

## Véxase tamén 
### Outros artigos 
*Castela a Vella
Peristeri B.C.

O **Peristeri GS BC** ou **KAE Gymnastikos Syllogos Peristeriou** (en grego Γ.Σ. Περιστερίου) é un club de baloncesto grego fundado o 22 de outubro de 1971 con sede na cidade de Peristeri, Grecia. O equipo xoga na A1 Ethniki, máxima categoría do baloncesto grego.

## Historia 
En 1983, o Peristeri acadou a primeira posición da Segunda División do baloncesto grego, a A2 Ethniki. En 1989 gaña novamente a Segunda División, ascendendo á A1 Ethniki. Na tempada 1989-90, o Peristeri competiu por primeira vez na máxima categoría do baloncesto grego, a A1 Ethniki.

Nos seguintes anos converteuse nun equipo competitivo e acadou moitos éxitos. Durante este tempo, o Peristeri xogou en sete ocasións a Copa Korać (nos anos 1992, 1993, 1994, 1995, 1997, 1998 e 2000). Xogadores ben coñecidos coma Marko Jaric, Milan Gurović, Aggelos Koronios, Michalis Pelekanos, Kostas Tsartsaris, e Alphonso Ford xogaron no club nesa etapa.

En 2001, o Peristeri rematou na segunda posición a Greek League na liga regular. O club competiu na Euroliga na tempada 2000-01 e na 2001-02. En 2003, Peristeri xogou a Eurocopa do Desafío. En 2004, o club xogou a EuroCup. En 2004 o equipo descendeu á Segunda División debido a problemas financeiros, volvendo á máxima competición de Grecia en 2009, tras proclamarse campión da A2 Ethniki.

## Palmarés 
* **3 A2 Ethniki**: 1983, 1989 e 2009

## Véxase tamén 
### Ligazóns externas 
* Sitio web oficial do club
País desenvolvido

miniatura|250px|
O termo **país desenvolvido** refírese a países que lograron un alto grao de industrialización (actualmente ou historicamente), e cuxos habitantes gozan dun alto estándar de vida. Xeralmente un País desenvolvido Promedia un IDH que pode ser de entre 0,800 a 0,1; e Un PIB per cápita de 18,500 en diante.

Outros sinónimos empregados comunmente son,**economías avanzadas**, **países industrializados**, **países con maior desenvolvemento económico** e **países do primeiro mundo**.

A aqueles países que non pertencen a este grupo chámaselles comunmente países en vías de desenvolvemento, países subdesenvolvidos, e países do segundo ou terceiro mundo.

## Países Desenvolvidos Segundo a ONU 
No seu informe Mundial sobre o desenvolvemento Humano 2009, a ONU, cita como países desenvolvidos a aqueles que promedien índices por encima de 0,900 (Moi Alto). Cousa que mudou co tempo.

## Países con Economías Desenvolvidas Segundo o Foro Económico Mundial  
Fonte
PIB per cápita proveniente do Banco Mundial

## Países con Economías Próximas a Desenvolverse Segundo o Foro Económico Mundial 
Fonte Pib per cápita proveniente do Banco Mundial

## Notas 
## Véxase tamén 
### Outros artigos 
* Primeiro mundo
* Terceiro mundo
### Ligazóns externas 
* "República Checa se "gradúa" como país desarrollado"
* http://www.imf.org/external/pubs/ft/weo/2008/01/weodata/groups.htm#ae
CDUL

O **Centro Desportivo Universitário de Lisboa**, popularmente coñecido polo acrónimo **CDUL**, é unha entidade polideportiva da capital portuguesa, Lisboa. Fundado en 1952, o CDUL acadou os seus éxitos máis salientables no rugby, unha disciplina na que é o club máis laureado do país.
## Palmarés 
* **Liga de Portugal: 18 títulos**
:::1963-64, 1964-65, 1965-66, 1966-67, 1967-68, 1968-69, 1970-71, 1971-72, 1973-74, 1977-78, 1979-80, 1981-82, 1982-83, 1983-84, 1984-85, 1988-89, 1989-90, 2011-12
* **Copa de Portugal: 6 títulos**
:::1967-68, 1976-77, 1978-79, 1985-86, 1987-88, 1988-89
* **Copa Ibérica: 2 títulos**
:::1983-84, 1984-85

## Véxase tamén 
### Ligazóns externas 
* Información oficial sobre a actividade deportiva do CDUL
CF Os Belenenses

O **Clube de Futebol Os Belenenses** é un club polideportivo portugués de Belem, Lisboa. A súa sección de rugby xoga actualmente no Campionato portugués de rugby, a máxima categoría do rugby neste país. A parte de gañar varios títulos coma equipo, achegou cinco xogadores á Selección de rugby de Portugal na Copa do Mundo de Rugby 2007.

## Historia 
A sección de rugby do Clube de Futebol Os Belenenses foi fundada o 30 de decembro de 1928, data na que xogaron o seu primeiro encontro fronte ao Benfica, ganándoo por 11-0.

### Palmarés 
* **Liga de Portugal (1958-2024): 10 títulos**
:::1958-59, 1962-63, 1972-73, 1974-75, 2002-03, 2007-08, 2017-18, 2021-22, 2023-24, 2024-25
* **Liga de Lisboa (1926-1958): 5 títulos**
:::1942-43, 1944-45, 1955-56, 1956-57, 1957-58

* **Copa de Portugal: 6 títulos**
:::1958-59, 1963-64, 2000-01, 2018-19, 2020-21, 2021-22

* **Copa Ibérica: 2 títulos**
:::2022-23, 2025-26

## Xogadores 2023/24 
## Notas
## Véxase tamén 
### Ligazóns externas 
* Páxina web oficial dos Belenenses Rugby
Grupo Dramático Sportivo Cascais

O **Grupo Dramático e Sportivo Cascais** é un club de rugby portugués da localidade de Cascais. O seu xogador Paulo Murinello xogou coa Selección de rugby de Portugal na Copa do Mundo de Rugby 2007. Actualmente compite no Campionato portugués de rugby, a máxima competición do rugby portugués.
## Palmarés 
* **4 Copas de Portugal**: 1987, 1991, 1992 e 1993.
* **3 Copa Ibérica**: 1993, 1994 e 1997
CDUP

O **Centro Desportivo Universitário do Porto** ou **CDUP** é un club de rugby portugués da cidade de Porto. O CDUP é un dos equipos máis importantes de Portugal ao achegar tres xogadores á Selección de rugby de Portugal na Copa do Mundo de Rugby 2007. En Portugal, o rugby é considerado traditionalmente un deporte universitario.

O club foi fundado en 1964 e evolucionou ata a máxima categoría do rugby portugués, o Campionato portugués de rugby ou *División de Honra*.

Ademais da sección de rugby conta con moitas outras modalidades deportivas tales coma: atletismo, balonmán, bádminton, baloncesto, bridge, piragüismo, natación, wáter-polo, remo, tenis de mesa, voleibol e xadrez.

## Palmarés 
* **Copas de Portugal: 2 títulos**
:::2002-03, 2006-07

## Véxase tamén 
### Ligazóns externas 
* Páxina web oficial do CDUP
Paridae

Os **Páridos** (***Paridae***) son unha familia de aves da orde Passeriformes.

## Xéneros 
* *Poecile*
** *Poecile lugubris* (*Parus lugubris*) Ferreiriño sombrío
** *Poecile palustris* (*Parus palustris*) Ferreiriño palustre
** *Poecile montana* (*Parus montanus*) Ferreiriño montés
** *Poecile cincta* (*Parus cinctus*) Ferreiriño da Laponia
* *Periparus*
** *Periparus ater* (*Parus ater*) Ferreiriño negro
* *Pardaliparus*
* *Lophophanes*
** *Lophophanes cristatus* (*Parus cristatus*) Ferreiriño cristado
* *Melaniparus*
* *Parus*
** *Parus major* Ferreiriño real, Ferreiriño abelleiro
* *Macholophes*
* *Cyanistes*
** *Cyanistes caeruleus* (*Parus caeruleus*) Ferreiriño azul, Ferreiriño bacachís
** *Cyanistes teneriffae*
** *Cyanistes cyanus*
** *Cyanistes flavipectus*
* *Sittiparus*
* *Baeolophus*
* *Sylviparus*
* *Melanochlora*
* *Pseudopodoces*
Homnabad

**Homnabad** (kannará: ಹುಮ್ನಾಬಾದ್) é unha cidade india do estado de Kernakata no distrito de Bidar a 638 metros de altura, segundo o censo de 2001 contaba cunha poboación de 36.511 habitantes.
Valles Marineris

Os **Valles Marineris** é un sistema de enormes canóns ó leste da rexión de Tharsis ó longo do ecuador de Marte. O sistema comeza no oeste cos Noctis Labyrinthus e remata no leste coa Chryse Planitia.
## Xeografía 
O sistema esténdese ó longo de 4.500 quilómetros, ten 200 quilómetros de ancho e 7 de profundidade.
## Historia 
Descubriuse grazas á sonda Mariner 9 en 1971-1972 que lle deu o nome.
Fe (relixión)

[miniatura|230px|dereita|[Alegoría da **fe**, por L.S. Carmona (1752-53). O pano simboliza a imposibilidade de coñecer directamente as evidencias]]
A **fe** é a firme e absoluta convicción de que algo é verdade, independentemente de que haxa ou non evidencias que ratifiquen tal verdade.

## Causas e explicacións 
As causas polas cales nos convencemos da veracidade da nosa fe, dependerán dos elementos nos que confiamos e, en última instancia da corroboración entre o agardado e mailo obtido. Dependendo do tipo de intelixencia que teñamos máis desenvolvida, o que agardamos e obtemos poderase compartir con outras persoas afíns á nosa tendencia intelixente, ou pola contra, calar por temor a ser rexeitados. A integración máis ou menos completa de todas as intelixencias, capacitaranos para facer valer dun modo máis ou menos efectivo, as deducións resultantes do procesamiento da información polo noso consciente. Ao compartilo de forma intelixente con outras persoas, poderemos chegar á conclusión de que a nosa orientación nos permitirá aplicar un traballo que confirme a fe, e por tanto conseguir unha motivación que nos alente a traballar por aquilo no cal nos confirmaron que a formulación é bo. O punto dende o cal se observa este tipo de dinámica repercutirá nos nosos valores, provocando reaccións polo que realmente valoramos, que é en definitiva no que confiamos e temos a fe.

Segundo Friedrich Nietzsche *“ter fe significa non querer saber a verdade.”*

## Véxase tamén 
### Outros artigos 
* Fideísmo
* Fe (virtude)
* Fe e racionalidade
* Fe (cristianismo)
* Crise de fe

### Ligazóns externas 
* Faith.com 
* The Skeptic's Dictionary entry on Faith 
* Epistemology of the religion, article from Stanford Encyclopedia of Philosophy by Peter Forrest 
* Martin Luther's Definition of Faith 
* Catholic Encyclopedia entry on Faith
Walibi Holland

**Walibi World** é un parque temático dos Países Baixos. O parque está situado en Biddinghuizen, no concello (Dronten), na provincia holandesa de Flevoland. Anteriormente era chamado parque *Six Flags Holland*, *Walibi Flevo* e con anterioridade *Flevohof*.

Baixo o nome de *Flevohof* o parque comezou como un parque urbano. O *Flevohof* fracasou pouco despois e nove anos máis tarde o parque foi renomeado como *Walibi Flevo*. Este parque foi adquirido en 1998 por Premier Parks e en 2000 mudou o seu nome a *Six Flags Holland*. O seu nome actual está en uso dende o 2005. A maioría das atraccións, incluíndo montañas rusas e moitas outras, datan da época do *Six Flags* e do *Flevohof*. Nos últimos anos o parque tenta se presentar máis como un parque familiar.

Walibi World ten sete montañas rusas, incluíndo a maior e máis rápida do Benelux. Walibi World tamén ten unha montaña rusa de madeira e máis de 50 atraccións e concertos.
Maurice Sendak

**Maurice Sendak**, nado en Brooklyn (Nova York) o 10 de xuño de 1928 e finado en Danbury (Connecticut) o 8 de maio de 2012 foi un escritor e ilustrador de libros para nenos estadounidense. Foi mundialmente coñecido polo libro *Onde viven os monstros*, publicado en 1963.

## Traxectoria 
### Inicios 
Naceu en Brooklyn de pais xudeus polacos emigrados aos Estados Unidos e decidiu facerse ilustrador impulsado pola visión da película *Fantasía*, de Walt Disney, cando tiña 12 anos. O seu amor pola lectura desenvolveuse moi pronto porque unha enfermidade o mantivo moito tempo na cama, deixándolle a lectura como único entretemento. O seu primeiro traballo foi crear imaxes para os escaparates de FAO Schwarz, unha tenda de bonecos de Nova York. Ao longo dos anos cincuenta ilustrou libros que outros autores escribían, especialmente a serie *O osiño*, de Else Homelund Minarik, para converterse posteriormente no autor dos seus propios textos.

## Obra
Maurice Sendak gañou sona como ilustrador trala publicación do libro *Where the Wild Things Are* (1963), publicado en galego baixo o título *Onde viven os monstros*. Aínda que a moitos pais os desgustou o aspecto monstruoso dos personaxes, foi un libro adorado polos nenos e nenas de fala inglesa. Sendak semella sentir unha atracción polo lado prohibido e aterrador das fantasías infantís que o converteu no pasado no centro da controversia.

Leva innumerables reedicións ata converterse nun dos clásicos do século XX.

### Lista de libros da súa autoría no texto
* ''Kenny's Window* (1956)
* *Very Far Away* (1957)
* *The Sign on Rosie's Door* (1960)
* *The Nutshell Library* (1962)
** *Os caimáns van de paseo* (*Alligators All Around*)
** *Sopa de polo con arroz* (*Chicken Soup with Rice*)
** *O un era Xoán* (*One Was Johnny*)
** *Miguel. Conto exemplar en cinco capítulos e un prólogo* (*Pierre*)
* *Onde viven os monstros* (*Where the Wild Things Are*, 1963)
* *Let's Be Enemies* (canda Janice May Udry) (1965)
* *Higglety Pigglety Pop! or There Must Be More to Life* (1967) 
* *In the Night Kitchen* (1970)
* *Fantasy Sketches* (1970)
* *Ten Little Rabbits: A Counting Book with Mino the Magician* (1970)
* *Some Swell Pup or Are You Sure You Want a Dog?* (canda Matthew Margolis) (1976)
* *Seven Little Monsters* (1977)
* *Outside Over There* (1981)
* *Caldecott and Co: Notes on Books and Pictures* (antoloxía de artigos sobre literatura infantil) (1988)
* *The Big Book for Peace* (1990)
* *We Are All in the Dumps with Jack and Guy* (1993)
* *Maurice Sendak's Christmas Mystery* (1995) (caixa de libro máis crebacabezas)
* *Bumble-Ardy* (2011) 
* *My Brother's Book'' (2013)
Río Teilán

O **Teilán** é un río galego que transcorre polo concello lucense de Bóveda e é afluente do Mao.

Nace preto do monte Neboeiro, en Remesar, Bóveda. Desemboca no Mao no centro de Bóveda. O seu maior afluente é o regato de Penacova.
Cantón de Lezoux

O **cantón de Lezoux** é unha división administrativa francesa  do distrito de Thiers, do departamento de Puy-de-Dôme en Auvernia.
## Concellos
SL Benfica (rugby)

A **sección de rugby do Sport Lisboa e Benfica**, fundada en 1924, é o equipo de rugby máis antigo de Portugal e un dos máis laureados. 

## Historia
O equipo de rugby do SL Benfica foi un dos catro membros fundadores da *Associação de Rugby de Lisboa* en 1927 con Sporting, Ginasio e Carcavelinhos, participando dende marzo dese ano na primeira edición do Campionato de Rugby de Lisboa. O primeiro encontro do torneo enfrontou ó Benfica co Sporting no Campo das Amoreiras gañando o Sporting por 10 a 0. O Benfica rematou o torneo inaugural na terceira posición.

O primeiro título no Campionato de Lisboa para o SL Benfica chegou na tempada 1930/31, ao que se sumaron os das tempadas 1935/36, 1936/37, 1939/39, 1941/42, 1946/47, 1947/48, 1948/49, 1949/50, 1950/51, 1953/54 e 1954/55 antes da fundación da Federación Portuguesa de Rugby e a creación do Campionato Portugués de Rugby.

Como socio fundador da FPR o Benfica participou no novo Campionato Nacional dende a primeira edición de 1958/59, acadando o título de campión nas tempadas 1959/60, 1960/61, 1961/62, 1969/70 e 1975/76 antes de perder a súa praza na máxima categoría por primeira vez na súa historia na tempada 1982/83, acadando axiña o ascenso para ser novamente campión nas tempadas 1985/86, 1987/88 e 1990/91. Na tempada 1994/95 perdeu a máxima categoría por segunda vez, ascendendo ó ano seguinte, e acadou o seu noveno e último título do Campionato Nacional na tempada 2000/01. O terceiro descenso de categoría do Benfica chegou na tempada 2012/13, acadando o ascenso na tempada 2016/17 para descender inmediatamente na tempada 2017/18.
## Palmarés 
Malia a crise deportiva do equipo de rugby do SL Benfica na última década, o seu palmarés é un dos máis salientables do rugby portugués e ibérico. Segue a ser o terceiro equipo con maior número de Campionatos de Portugal, e o segundo con maior número de vitorias na Copa Ibérica.
* **Liga de Portugal: 9 títulos**
:::1959-60, 1960-61, 1961-62, 1969-70, 1975-76, 1985-86, 1987-88, 1990-91, 2000-01
* **Copa de Portugal: 10 títulos**
:::1960-61, 1964-65, 1965-66, 1969-70, 1970-71, 1971-72, 1974-75, 1982-83, 1983-84, 1984-85
* **Copa Ibérica: 4 títulos**
:::1970-71, 1986-87, 1988-89, 2001-02

## Véxase tamén 
### Ligazóns externas 
* Información oficial sobre a actividade deportiva da sección de rugby do SL Benfica  
* Palmarés do SL Benfica
Belegost

**Belegost** é unha cidade ficticia do universo de J. R. R. Tolkien *O Señor dos Aneis*, habitada por ananos. Os ananos construírona durante a Primeira Idade en Ered Luin, enfrontouse a Melkor, tras unha gran batalla perdida cos dragóns enviados por Melkor a cidade entrou en decadencia quedando abandonada definitivamente na Segunda Idade.
Teodoro Fernández

**Teodoro Fernández Meyzán**, nado en San Vicente de Cañete, Provincia de Cañete, o 20 de maio de 1913 e finado en Lima o 17 de setembro de 1996, foi un destacado futbolista peruano.

## Biografía 
Debutou en Club Universitario de Deportes no 1930, ós 17 anos de idade, onde gañou a Liga peruana en 1945 e 1956. Xogou 63 encontros e anotou 28 goles.

## Selección nacional 
Foi internacional coa selección peruana. Coa escuadra peruana xogou 32 econtros e anotou 24 goles, gañando tamén a Copa América de 1939.

## Clubs 
* *Universitario de Deportes* - (Perú) - 1930-1953

## Títulos 
### Campionatos nacionais 
* *Universitario de Deportes* - (Perú) - 1934, 1939, 1941, 1945, 1946, 1949.

### Copas internacionais 
* *Selección nacional de fútbol do Perú* - (Perú) - 1939 (Copa América)

### Distincións individuais 
* *Máximo goleador da Liga peruana* - 1932, 1933, 1934, 1939, 1940, 1942, 1945
* *Máximo goleador da Copa América* - 1939
* *Galardoado coma mejor jugador da Copa América* - 1939

## Véxase tamén 
### Ligazóns externas 
* Biografía de Lolo Fernández  
* Lolo, cañonero eterno del fútbol peruano 
* El Gran Cañonero Lolo Fernández 
* Polca Lolo Fernández (vídeo) 
* Entrevista realizada a Lolo Fernández Parte 1 (vídeo) 
* IF1i1ZOPFAo Entrevista realizada a Lolo Fernández Parte 2 (vídeo)
Coronel Fabriciano

**Coronel Fabriciano** é unha cidade brasileira do estado de Minas Gerais. Está ao leste da capital do estado, Belo Horizonte, a unha distancia de 198&nbsp;km desta. Ten unha área total de 221,049&nbsp;km² e unha poboación estimada, no ano 2018, de 109.405 habitantes.

## Fotos 

Image:Fachada da Catedral de São Sebastião, Coronel Fabriciano MG2.JPG
Image:Monumento "Terra Mãe", Coronel Fabriciano MG2.JPG
Image:Vista parcial de Coronel Fabriciano MG a partir da Serra dos Cocais.JPG

## Notas
## Ligazóns externas 
* Prefeitura de Coronel Fabriciano
Níðhöggr

miniatura|dereita|250px|Ilustración do Níðhöggr nun manuscrito islandés do século XVII
**Níðhöggr** na mitoloxía nórdica é un dragón que habita no Niflheim, o inferno nórdico, onde permanece comendo as raíces do Yggdrasil, a árbore do mundo. Vive en eterno conflito con Veðrfölnir, o falcón que vive entre os ollos dunha aguia na copa da árbore. A Edda poética localízao en concreto no Náströnd, o lugar onde penan os perxuros, adúlteros e asasinos.